**ANEXA 3**

**CRITERII CU PRIVIRE LA ACORDAREA BURSELOR SPECIALE**

***PENTRU PERFORMANŢE SPORTIVE DEOSEBITE***

**I. Dispoziții generale:**

1. Candidații pentru obținerea bursei de performanță sportivă trebuie să fie studenți ai Universității “1 Decembrie 1918” din Alba Iulia, ciclul Licență sau Masterat.

2. Bursele speciale pentru performanțe sportive deosebite pot fi cumulate cu alte tipuri de burse și se acordă din fondurile proprii ale Universității

3. Dosarele pentru obținerea bursei speciale pentru performanțe sportive deosebite se pot depune lunar și se acordă pentru un interval de maxim 6 luni, timp în care bursierul are calitatea de student al UAB.

4. Cererile se depun la secretariatele facultăților care vor înainta dosarele către Comisia de selecție, comisie constituită în cadrul *Departamentului de educație fizică şi sportivă* (doi membri şi un președinte) pentru o perioadă de minimum 6 luni, cu posibilitatea prelungirii. La ședințele Comisiei de selecție va putea participa, în calitate de invitat, Directorul Clubului Sportiv sau altă persoană desemnată de acesta. Pe baza criteriilor se stabilește lista beneficiarilor eligibili în ordinea punctajului obținut, listă care se înaintează facultăților. Comisiile de burse din facultăți vor stabili beneficiarii finali ai burselor cu încadrarea în fondul propriu destinat acestui tip de burse.

5. Cuantumul bursei de performanță sportivă:

|  |  |
| --- | --- |
| **Cuantum bursă** | **Valoare punctaj** |
| 600 lei | 10-40 puncte |
| 800 lei | 41-80 puncte |
| 1000 lei | > 80 puncte |

***Criteriile de acordare a bursei speciale pentru performanțe sportive deosebite*** sunt:

a) rezultate deosebite la competiții de mare anvergură seniori, tineret, juniori (obligatoriu în discipline sportive olimpice): Jocuri Olimpice, Campionate Mondiale, Campionate Europene, Campionate Mondiale Universitare/Europene Universitare/Campionate Naționale Universitare, sau alte competiții ce aduc prestigiu de imagine Universității “1 Decembrie 1918” din Alba Iulia, în perioada în care au statutul de student al instituţiei.

b) Promovează imaginea UAB prin, după caz, inscripționarea identității vizuale a UAB (sigla UAB, logo-ul UAB) pe echipamentul sportiv și de asemenea pe bannerele instalate/postate în contextul manifestării sportive, comunicări, declarații, alte modalități de promovare prin mass-media.

c) Evaluarea activității sportive se va realiza de către Comisia de selecție în baza punctajului obținut, determinat astfel:

|  |  |
| --- | --- |
| **Categorii de manifestări punctate** | **Punctaj** |
| ***Jocuri Olimpice*** |  |
| Medalia de aur/Loc I | 100 |
| Medalia de argint/Loc II | 90 |
| Medalia de bronz/Loc III | 80 |
| Locurile IV-VIII | 70 |
| Participare | 60 |
| ***Campionate mondiale/ Campionate Mondiale Universitare*** |  |
| Medalia de aur/Loc I | 100 |
| Medalia de argint/Loc II | 90 |
| Medalia de bronz/Loc III | 80 |
| Locurile IV-VIII | 70 |
| Participare | 60 |
| ***Campionate europene /Cupe Europene / Campionate balcanice / Competiții Europene Universitare*** |  |
| Medalia de aur/Loc I | 90 |
| Medalia de argint/ Loc II | 80 |
| Medalia de bronz/ Loc III | 70 |
| Locurile IV-VIII | 60 |
| Participare | 50 |
| ***Campionate Naționale(primul eșalon competițional) /*** ***Campionate Naționale Universitare*** |  |
| Medalia de aur/Loc I | 60 |
| Medalia de argint/Loc II | 50 |
| Medalia de bronz/Loc III | 40 |
| Locurile IV-VIII | 30 |
| Participare | 20 |
| ***Alte competiții ce aduc prestigiu de imagine Universității “1 Decembrie 1918” din Alba Iulia*** |  |
| Participare | 10 |
| ***Sunt membri legitimați ai Clubului Sportiv Universitar din Alba Iulia*** | 5 |

d) In sporturile/probele de echipă coeficientul de multiplicare a punctajelor este 2.

e) Bursa de performanță sportivă se acordă în baza unor rezultate/certificări/diplome raportate o singură dată.

f) studenții sportivi cu dizabilități, participanți în competițiile sportive dedicate acestora, beneficiază de aceleași drepturi conform punctajelor afișate mai sus.